Norse Energy Corp.

Andre betydninger: NECNorse Energy Corp. ASA (OSE: NEC), er et tidligere norsk børsnotert olje- og gasselskap som hadde hovedkontor på Lysaker i Bærum kommune. Selskapet hadde avdelingskontorer i Houston og i Rio de Janeiro samt flere operasjonelle kontorer for naturgassvirksomheten i Appalachia i USA. NEC hadde operatørskap offshore og lisenser offshore og onshore i Brasil og gassfelt og gassrørledninger i USA.
Selskapets viktigste felt i produksjon var Manati-feltet offshore i Brasil der Petrobras var operatør.
I USA hadde Norse Energy Corp. rettigheter til landområder i Appalachia bassenget gjennom leasing av land i det nordøstlige USA (statene New York og Pennsylvania). Selskapet hadde lang operasjonell erfaring fra gassproduksjon i området gjennom sitt datterselskap Nornew Inc.
13. februar 2014 kunngjorde Oslo børs at Norse Energy Corporation ble strøket fra noteringen fordi selskapet var konkurs. 2. februar 2017 ble selskapet slettet fra Brønnøysundregistrene.


== Historie ==
Norse Energy var resultat av en fusjon mellom Northern Oil ASA og Naturgass (USA) AS, som ble vedtatt og gjennomført i 2005. Av prosjekter hadde Northern Oil eierandeler i oljefelt utenfor Brasil og Naturgass eide gassrørledninger og gassfelt i USA.
Northern Oil ble etablert i 1997 og NaturGass har erfaring fra 1973 da selskapet Norse petroleum ble dannet.
Norse Energy produserte i januar 2009 6 700 millioner kubikkmeter gass i døgnet.


== Brasil ==


=== Oversikt ===
I Brasil hadde Norse Energy følgende interesser:
Alle tall for petroleumsreserver er ifølge Gaffney, Cline & Associates  og gjelder pr 31.12.2007


=== Operasjoner ===


==== Camamu-Almada bassenget ====


===== Blokk: BCAM 40 =====
Manati er et gassfelt og Manati er det største produserende feltet til Norse Energy. I slutten av 2007 var seks brønner ferdigstilt og knyttet til produksjonsfasilitetene som selger gassen til Brasil. Tidlig i 2008 hadde feltet nådd en produksjonsrate på 3 800 fat/dag oljeekvivalenter (netto til Norse Energy). Norse har interesser i gassfeltet, rørledningen, gassfabrikken og produksjonsplattformen.Feltet Gengibre var ferdigboret tidlig 2008. Det ble konstatert lettolje i brønnen, men permeabiliteten i sandsteinsreservoaret var lav og funnet var ikke drivverdig.#1-BAS-131 er en letebrønn for olje- og gass som er under evaluering.


===== Blokk: BAS 97 =====
Sardinha feltet ligger 50 kilometer sør for Manati. Det er boret 11 testbrønner og 2D og 3D seismikk er skutt for å støtte opp om resultatene. Norse er i samtale med partnerne om videre fremdrift for kommersialisering av ressursene på feltet. Det vurderes om feltet skal integreres med eksisterende tredjeparts operatørfelt BM-CAL-4 og BCAM-40.


===== BLOKK: BM-CAL 5 og 6 =====
Miljølisens til BM-CAL 5 og 6 blokkene ble gitt i april 2008. Fire prospekt er kartlagt og boretillatelse er gitt. Dette gjelder brønnene Copaìba og Jequitibà i BM-CAL-5 og brønnene Peroba og Marfim i BM-CAL-6 blokken. Utvikling av Marfim avhenger av resultatet fra Peroba. 8. juli 2008 annonserte Norse Energy Corp. at de sammen med Petrobras (operatør) og Queiroz Galvão Oil & Gas and El Paso har startet boring av Copaiba brønnen som antas og skal bores til 2800 meter.Den 22. mai 2008 meldte Norse Energy at Petrobras, som er operatør på BM-CAL-6, har startet boringen av brønnen Peroba som ligger på 2800 meter dyp. 19. juni 2008 ble det meldt at brønnen var tørr og riggen flyttes til  BM-CAL-5.


==== Santos bassenget ====


===== Blokk: BS 3 =====
Av BS 3 feltene er Coral eneste felt i produksjon. Coral er planlagt utfaset i løpet av 2008. Feltet produserer 1 200 fat/dag olje (netto til Norse Energy) etter vanninjisering.Cavalho Marinho ligger 20 kilometer sør for Petrobras sitt Caravela felt som Cavalo Marinho har forutsetning for å dele produksjonsenhet med. Utbyggingen av Cavalho Marinho er avhengig av resultatene fra brønnen Caravela og en eventuell utbygging av dette feltet som Petrobras eier.Estrela Do Mar Flere utviklingsplaner er under evaluering for feltet og en ny utviklingsplan ble sent til ANP i slutten av 2007.


===== Blokk: S-M 1035, S-M 1036 og S-M 1100 =====
Norse energy ble tildelt tre blokker som operatør i niende lisensrunde som ble tilbudt av ANP. Dette er første gang NEC er lisenshaver som operatør offshore.


==== Recôncavo bassenget ====


===== Blokk: BT-REC 22 =====
Den første brønnen i dette onshorebassenget var ikke drivverdig.


===== Blokk: BT-REC-30 =====
Den andre brønnen i Recôncavo bassenget er under evaluering av samarbeidspartnere.


== USA ==
Norse Energy har drevet med leting og produksjon av gass i området i over 14 år. Selskapet leaser over 170 000 acres i Appalachia, et område med store naturgassressurser.
NEC har tre forretningsområder i USA.


=== Exploration & Production ===
Utvikler gassbrønner og produserer naturgass. I 2007 forandret Norse strategi ved å selge de grunnere Medina brønnene for å satse på brønner med større potensial. Medina brønnene ble solgt for 67 millioner dollar i mars 2008. I 2007 boret Norse energy 36 brønner med suksess og det totale antallet brønner var oppe i 386 brønner inkludert 329 Medina brønnene som ble solgt. I 2008 skal selskapet bore 49 nye brønner i USA. I den reviderte utviklingsstrategien har de allerede utviklet flere brønner i dypereliggende soner i Appalachia enn de mer kjente Marcellus shale formasjonen. Gassvolumene i Marcellus-formasjonen er estimert 50-60 milliarder kubikkfot pr kvadratmile.


=== Gathering and Transmission ===
Gathering and Transmission er Norse’ virksomhet innen gassrørledninger i USA.  Gassrørledningen er planlagt utvidet i 2009.


=== Energy Marketing ===
Energy Marketing selger og markedsfører naturgass i Appalachia.


== Referanser ==


== Eksterne lenker ==
Hjemmeside Norse Energy
Hjemmeside Norse Energy do Brasil
Hjemmeside Nornew
Hjemmeside Norse Pipeline